open-index/open-wikipedia-markdown huggingface dataset:
Federale republiek

'n **Federale republiek** of **Bondsrepubliek** is 'n staatsvorm van 'n land wat sowel 'n republiek as 'n federasie is. Gevolglik is 'n **Federale republiek** 'n vereniging van deelstate onder 'n federale bestuur wat gemeenskaplike belange soos verdediging, buitelandse sake e.d. behartig, waarby die deelstate hul interne soewereiniteit behou. Die deelstate kan nie sommerso uit 'n federale republiek uittree nie. Dit onderskei die bondsrepubliek van 'n statebond (konfederasie).

## Lys van Federale republieke 
duimnael|400px|Federasies in die wêreld
* Republiek van Argentinië
* Federale Republiek van Brasilië
* Unie van die Comore-eilande
* Bondsrepubliek Duitsland
* Federale Demokratiese Republiek Ethiopië
* Republiek van Indië
* Verenigde Mexikaanse State
* Gefedereerde State van Mikronesië
* Federale Republiek van Nigerië
* Republiek van Oostenryk
* Russiese Federasie
* Republiek van Soedan
* Republiek van Suid-Soedan
* Switserse Konfederasie
* Bolivariaanse Republiek van Venezuela
* Verenigde State van Amerika

## Bronne 
* Oorvertaal vanaf die Duitse, Nederlandse en Engelse Wikipedias.
Federasie

duimnael|400px|Federasies in die wêreld

'n **Federasie** (Latyn: *federare* van *foedus* verbond) is 'n vereniging van state onder 'n federale bestuur wat gemeenskaplike belange soos verdediging, buitelandse sake en dergelike behartig, maar waarby die state hulle soewereiniteit behou. 

## Staatsvorm 
’n Federasie is ’n staatsvorm waarby die sentrale gesag as minder belangrik beskou word, terwyl die afsonderlike state ’n groot mate van onafhanklikheid gegun word. Die deelstate staan onder gesag van die federale regering. Die belangrikste funksies van die federale regering is die formulering van buitelandse beleid en die gesamentlike verdediging van die deelstate. Omdat die deelstate sterk van mekaar kan verskil word die magsewewig in ’n federale grondwet vasgelê.

Die deelstate het eie parlemente met omvattende bevoegdhede. Deelstate het ook eie grondwette en eie wette wat per deelstaat (sterk) van mekaar kan verskil op die gebied van taalerkenning, godsdiens, kultuur, ekonomie, ens. Die Federale staatsvorm van Indië is die grootste en mees uitgebreide federasie in die wêreld. Die regering van ’n deelstaat word ’n deelregering genoem.

’n Federale en konfederale staatsvorm verskil in die praktyk nouliks. By ’n federale staatsvorm word deelstate saamgebind deur ’n federale grondwet en staan deelstate onder gesag van ’n federale regering. By ’n konfederasie word soewereine state saamgebind deur ’n verdrag (en nie ’n grondwet nie). Hierdie verdrag kan maklik opgesê word en bly die state verder soewerein. Die huidige Europese Unie is ’n voorbeeld van ’n konfederale staatsvorm.

## Voorbeelde 
Voorbeelde van federale state is Argentinië, Australië, België, Duitsland, Indië, Italië, Kanada, Maleisië, Meksiko, Nigerië, Rusland, Spanje, Switserland, Oostenryk, Venezuela, die Verenigde State van Amerika en die Verenigde Arabiese Emirate. 

## Vereniging 
Die term **federasie** word ook gebruik vir die samewerking tussen selfstandige vereniginge in 'n vaste verband met 'n gemeenskaplike doel soos **Die Federasie van Afrikaanse Kultuurvereniginge FAK.**

## Bronne 
* HAT Verklarende Handwoordeboek Van Die Afrikaanse Taal (F.F. Odendahl/R.H. Gouws) Kaapstad 2005
Konfederasie

'n **Konfederasie** (Latyn: *confoederatio* = *con + federare* van *foedus* verbond) is 'n verbond tussen state soos die Switserse Konfederasie van vroeër.

By ’n federasie staan deelstate onder gesag van ’n federale regering en 'n federale *grondwet*. By ’n konfederasie word soewereine state saamgebind deur ’n *verdrag* (en nie 'n grondwet nie). By ’n konfederale staatsvorm kan die saambindende *verdrag* ook maklik opgesê word. Switserland was voorheen ’n konfederasie, maar is tans ’n federasie. Die huidige Europese Unie is ’n voorbeeld van ’n konfederale staatsvorm.

## Lys van Konfederasies 
* Afrika-unie
* Benelux (Konfederasie uit België, Luxemburg en Nederland)
* Europese Unie
* Franse Unie (1946–1958)
* Gekonfedereerde State van Amerika (1861–1865)
* Republiek van die Sewe Verenigde Nederlande (1581–1795)
* Senegambië (1982–1989)
* Serwië en Montenegro (2003–2006)
* Switserland (tot 1848)
* Tsjeggo-Slowakye (1938–1939 en 1969–1992)
* Verenigde State van Amerika (tot 1787)

## Bronne 
* HAT Verklarende Handwoordeboek Van Die Afrikaanse Taal (F.F. Odendahl/R.H. Gouws) Kaapstad 2005
* Wikipedia Nederlands
44 v.C.

## Gebeure 
* In Rome word 'n maand na Julius Caesar vernoem.
* Marcus Antonius neem die mag in Rome oor
* Caecilius Bassus, 'n volgeling van Pompeius verower die stad Apamea aan die Orontes.
* Die stad Korinthe wat in 146 v.C. verwoes is en sedertdien verlate gebly het, word opnuut gekoloniseer.

## Geboortes 
*

## Sterftes 
* Sluipmoord op Julius Caesar (58) (* 100 v.C.).
* Ptolemeus XIV Theos Philopator II, vermoor deur sy suster Cleopatra VII.

## Verwysings
753 v.C.

## Gebeure 
* 21 April - Volgens Marcus Terentius Varro stig die broers Romulus en Remus die stadstaat Rome.
* Ashur-nirari V van Assur keer terug van sy veldtog teen Arpad om die Akîtu-fees te vier. Daarná gaan hy opnuut na Arpad. Dié verdtog lei tot 'n verdrag tussen hom en Mati'-ilu van Arpad waarvan slegs fragmente oorgebly het.

## Geboortes 
*

## Sterftes 
* 

## Verwysings
Ab Urbe Condita (jaartelling)

Die **Ab Urbe Condita** jaartelling (Latyn: "Vanaf die Stigting van die Stad") of **Anno Urbis Conditae** (Latyn: "in die Jaar van die Stigting van die Stad"), in beide gevalle afgekort tot AUC, dui die kalenderjare sedert die stigting van Rome aan. Die gebeurtenis vind volgens oorlewering in 753 v.C. plaas. Die sluipmoord van Julius Caesar in 44 v.C., byvoorbeeld, sou volgens die Romeinse telling in AUC 710 plaasgevind het.

Net soos die Christelike jaartelling, het die Ab Urbe Condita jaartelling nog nie in die antieke Romeinse tye bestaan nie. Die jaartelling word ongeveer in die jaar 400 (**n**. C.) deur die Iberiese historikus Orosius ingevoer (en sistematies gebruik). Dionysius Exiguus het daarna die Christelike jaartelling in min of meer die jaar 525 ingevoer, aangesien hy wou afwyk van die jaartelling van die christenvervolger keiser Diocletianus.

Skynbaar was pous Bonifatius IV (omstreeks die jaar 600) die eerste wat die twee jaartellings in verband gebring het (dus: AD 1 = AUC 754). Die daadwerklike ingebruikneming van die Christelike jaartelling vir die datering van historiese en aktuele gebeurtenisse vind egter eers in die agtste eeu plaas, deur toedoen van die Engelse chronoloog en historikus Beda Venerabilis. Namate mense meer van die Anno Domini-jaartelling gebruik begin maak, raak die Anno Urbis Conditae-jaartelling in onbruik.

## Sien ook 
* Juliaanse kalender

## Bronne 
* Bonnie Blackburn en Leofranc Holford Strevens: the Oxford Companion of the Year (1999)
* Georges Declercq: Anno Domini (2000)
Armeense kalender

Die **Armeense kalender** is 'n kalender wat van Armeense syfers gebruik maak. Die kalender begin in 552 n.C. en merk die begin van die Armeense tydperk.  

Datums word aangedui deur die letters ԹՎ (wat beteken: in die jaar) gevolg deur een tot vier  letters vanuit die Armeense alfabet, waarvan elk vir een Armeense syfer staan. Om dit in standaard jare te vertaal, tel eenvoudig **551** by. As voorbeeld, as jy die inskripsie **ԹՎ ՈՀԳ** sien, kyk in die tabel hieronder en bereken die jaar as 600+70+3+**551**= die jaar 1224.
Chinese kalender

Die **Chinese kalender** is 'n kalender wat soos die Hebreeuse kalender elemente van 'n maankalender en 'n sonkalender insluit. Die Gregoriaanse kalender word normaalweg in China gebruik, maar die Chinese kalender word nog ingespan om feesdae soos die Chinese nuwejaar, voorjaar- en herfs-fees aan te dui, en by die astrologie. Aangesien elke maand die maansiklus volg, word die kalender ook gebruik om maanfases aan te dui.

Die Chinese kalender word onder andere vermeld in Chinese skeurkalenders en tongsings. Chinese koerante, soos Sing Tao Daily en Kanzhongguo haal ook die Chinese datum naas die westerse datum aan.

## Eksterne skakels 
*Chinese kalenders & chronologie
*Rules for the Chinese Calendar
*The Structure of the Chinese Calendar
Vikram Samvat

**Samvat** is 'n term wat na eras wat in die Indiese Hindoe-kalender gebruik word verwys. Hulle is:
#Vikrama Samvat
#Shaka Samvat
#Bangla Samvat
#Jaina Samvat (Nirvana Mahavira)

## Omskakeling van huidige tyd na hierdie eras 
Vir die omskakeling van jaartalle in die Gregoriaanse (Westerse) tyd na hierdie periodes:
#Vikrama: voeg 57 of 56 toe
#Shaka: trek 78 of 79 af
#Bangla: trek 593 of 594 af
#Jaina (Mahavira Nirvana): voeg 527 of 526 toe

Gebruik die eerste van die twee getalle wanneer die datum tussen die begin van die Indiese tyd en die einde van die Westerse tyd val. Gebruik die tweede wanneer die datum tussen die begin van die Westerse tyd en die einde van die Indiese tyd val.
Vaishakha

** Vaisakha ** is die tweede maand van die Hindoekalender en begin tussen 21 April en 21 Mei.  Die eerste oes word dan ook gevier met die Baisakhi-fees. Vasakha begin wanneer die son in die sterrebeeld Ram is.
Chaitra

**Chaitra** is die eerste maand van die Hindoekalender. Chaitra is ook die eerste maand van die hindoe-jaar. In vergelyking met die westerse kalender begin Chaitra in die maand  Maart/April afhangend van wanneer die son sy intrede in die vis sterrebeeld maak en die datum na die volle maan in die periode. Chaitra lui 'n nuwe jaar in en die Holifees word gevier. Die laatste dag van Phaalguna, word Holikadahan uitgevoer.
Jyeshtha

**Jyeshta** is die derde  maand van die Hindoekalender, dit is ook bekend as **Jeth** of **Iethe**. Jyeshta begin volgens die westerse kalender tussen 21 Mei en 21 Junie wanneer die Son in die sterrebeeld Stier staan.
Aashaadha

**Aashaadha** is die vierde maand van die Hindoekalender. Aashaadha begin volgens die westerse kalender tussen 22 Junie en 22 Julie wanneer die Son in die sterrebeeld Tweeling staan.
Indiese kalender

Die **Indiese Nasionale Kalender** (ook die **Saka-kalender** genoem) is die amptelike kalender van die staat van Indië. Hierdie kalender word naas die Gregoriaanse kalender gebruik. Die Saka-kalender moet nie met die Hindoekalender verwar word nie.

## Jaarindeling 
Die Saka-jaar het dus, net soos die Gregoriaanse kalender, 365 of 366 dae. Jare word getel vanaf die Gregoriaanse jaar 78. In die jaar verslaan koning Gautamiputra Satakarni van die Satavahana ryk sy teenstaanders, wat gesien word as 'n belangrike gebeurtenis in die Indiese geskiedenis. Deur die getal "78" by die Saka-jaar te voeg, kom mens dus by die Gregoriaanse jaartal uit. Wat merkwaardig is, is dat die maande van die Indiese kalender nagenoeg saamval (somtyds één dag verskil) met die periodes van die sterrebeelde van die sogenaamde Westerse astrologie.

## Agtergrond 
Die Saka-kalender is in 1957 ingevoer.

## Sien ook 
* Gregoriaanse kalender
* Hindoekalender

## Verwysings 
* Calendars and their History (by L.E. Doggett) 
* Indian Calendars (by Leow Choon Lian, pdf, 1.22mb)
* Positional astronomy in Indië
Shraavana

**Shraavana** is die vyfde maand van die Hindoekalender. Shraavan, ook bekend as **Sawan**, begin volgens die westerse kalender tussen 22 Julie en 22 Augustus wanneer die Son in die sterrebeeld Kreef staan.
Bhaadrapada

**Bhaadra** is die sesde maand van die Hindoekalender. Bhaadra is ook bekend as **bhaado ** of **bhaadrapad**. Bhaadra begin volgens die westerse kalender tussen 23 Augustus en 22 September wanneer die son in die sterrebeeld Leeu staan. Gedurende die maand Bhaadra word Ganesha Chaturthi gevier, die verjaarsdag van Ganesh.
Kaartika

**Kaarthika** is die agtste maand van die Hindoekalender. **Kaarthika** is ook bekend as *kaatik*. Kaarthika  begin volgens die westerse kalender tussen 23 Oktober en 22 November wanneer die son in die sterrebeeld Skaal staan. Vir die Gujarati's is Kaarthika die nuwejaar wat sy aanvang met Divali (die ligtefees) het.
Maargashiirsha

**Agrahayana** is die negende maand van die Hindoekalender. Agrahayana begin volgens die westerse kalender tussen 22 November en 21 Desember wanneer die son in die sterrebeeld Skerpioen staan. Agrahayana is ook bekend as Maargashirsha. 

Die betekenis van Agrahayana: Agra = eerste + ayan = reis, en dui op die draai van die son waarna die dae in die noordelike halfrond langer sal word.
Pausha

**Pausha** is die tiende maand van die Hindoekalender. Pausha begin volgens die westerse kalender tussen 22 Desember en 20 Januarie wanneer die Son in die sterrebeeld Boogskutter staan. Pausha, 'n wintermaand, is ook bekend as **Poush** en **Pushya**.
Maagha

** Maagha ** is die elfde maand van die Hindoekalender. Maagha begin volgens die westerse kalender tussen 21 Januarie en 19 Februarie afhangende van die maanstand en wanneer die son in die sterrebeeld Steenbok staan. Maagha is ook bekend as *maagh*.
Phaalguna

**Phaalguna** is die twaalfde maand van die hindoekalender. Phalguna begin volgens die westerse kalender tussen 20 Februarie en 21 Maart, afhangende van die maanstand en wanneer die son in die sterrebeeld Waterman is. Phaalguna is ook bekend as Falgun. In die Phaalguna-maand word Bastantpanchami, Shivaratri (nag van Shiva), holikadahan en holi gevier.
Oklahoma City

**Oklahoma City** is die hoofstad en grootste stad van die staat Oklahoma, wat 'n deelstaat van die Verenigde State van Amerika is. Dit is die elfde grootste stad in die Suidelike Verenigde State. Die bevolking het ná die 2010-sensus gegroei en in die 2020-sensus 681 054 bereik, met 'n bevolking van 1 396 445 in die Oklahoma City-metropolitaanse gebied. Die stad is die agtste grootste in die Verenigde State volgens area.

## Ekonomie 
Oklahoma City het een van die wêreld se grootste veemarkte. Ruolie en aardgas word hier aangetref. Petroleumprodukte en verwante bedrywe het hieruit ontstaan. Die stad is in die middel van 'n aktiewe olieveld geleë. Die federale regering het 'n groot aantal werknemers in diens by die Tinker Lugmagbasis. Vliegtuie, vliegtuigonderdele en ook elektroniese toerusting word hier vervaardig.

## Ligging 
Die stad is op die oewers van die Noord-Kanadarivier geleë.

Oklahoma City is een van die primêre reisdeurgange suid na die naburige Texas en Meksiko, en noord na Wichita en Kansas City. Die stad se noordoostelike gedeelte lê in 'n ekologiese streek bekend as die Cross Timbers.

Die stad is tydens die *Land Run* van 1889 gestig en het binne enkele ure na sy stigting tot 'n bevolking van meer as 10&nbsp;000 gegroei.

Sedert weerrekords vanaf 1890 gehou is, is Oklahoma City reeds deur 13 gewelddadige tornado's getref.

## Geskiedenis 
duimnael|links|Oklahoma City in 1890
Die President van die Verenigde State van Amerika het op 22 April 1889 om 12:00 die middag 'n proklamasie uitgevaardig wat blankes toegelaat het om hulle in die nedersetting te vestig. Teen middernag was daar reeds 10&nbsp;000 persone gevestig. Die stad het stadstatus verkry in 1890 en het in 1910 die hoofstad van die deelstaat geword.

In 1961 was dit die grootste stad in die VSA in terme van oppervlakte; dit het oor 650 vierkante myl grond beskik. In Desember 1928 is daar ru-olie by die stad ontdek, wat sy groei versnel het.

'n Bomaanval op 19 April 1995 op die Alfred P. Murrah Federale Gebou, waarin 168 mense gesterf het, was die dodelikste terreuraanval in die geskiedenis van die VSA tot die aanvalle van 11 September 2001, en die dodelikste daad van binnelandse terrorisme in die Amerikaanse geskiedenis.

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 18, Bladsy 112.
Pleknaamsveranderinge in Kameroen

duimnael|regs|260px|Ligging van Kameroen in Afrika.

Hier volg 'n lys van plekke in Kameroen waarvan die name verander is:

## Die land 
*Duitse Kamerun → Franse Cameroun + Britse Cameroon = Kameroen

## Stede 
*Cameroons Town → Kamerunstadt (1884) → Douala (1907)
*Victoria → Limbe (1982)
Ethiopiese kalender

Die **Ethiopiese kalender** (Amharies: ''ye'Ītyōṗṗyā zemen āḳoṭaṭer*) is die belangrikste kalender wat in Ethiopië in gebruik is, en is gelyk aan die liturgiese jaar van die Eritrees-Ortodokse Kerk, waar hierdie kalender as die *Ge'ez'' kalender bekend staan. Die tydrekening is gebaseer op die ouer Alexandrynse of Koptiese kalender, wat weer op die nog ouer Egiptiese kalender gebaseer is. Net soos die Juliaanse kalender het die Ethiopiese kalender elke vier jaar (sonder uitsondering) 'n aantal dae oor en begin die jaar volgens die Juliaanse kalender op 29 Augustus of 30 Augustus.
Tydlyn van uitvindings

Die **tydslyn van historiese uitvindings** is a chronologiese lys van besonders belangrike tegnologiese uitvindings wat die wêreld verander het.

*Nota:* Datums vir uitvindings is soms kontroversieel. Dit gebeur soms dat verskeie uitvinders op ongeveer dieselfde tyd dieselfde dinge uitvind, of dat iets lank reeds in onpraktiese vorm bestaan maar net verbeter word om dit prakties te maak.  Waar dubbelsinnigheid bestaan, word die datum van die eerste bekende datum waar die uitvinding bruikbaar was gegee.

## 5de eeu v.C. 
* Bier en brood in Egipte
* Wiel en as kombinasie in Mesopotamië

## 4de eeu v.C. 
* Sement in Egipte

## 3de eeu v.C. 
* Kerse in Egipte
* Ink in China

## 2de eeu v.C. 
* Glas in Egipte
* Vurk in China

## 1ste eeu v.C. 
* ± 500 v.C.: Suiker in Indië

## 1ste eeu n.C. 
* Roer (van 'n skip) in China

## Eksterne skakels 
*History of Human Technology 
*Encyclopædia Britannica's Great Inventions 
*History and Geography of Inventions
Boundary Peak

**Boundary Peak** *(Boundary Punt)* is die hoogste punt in die staat van Nevada in die Verenigde State van Amerika. Die berg is 4&nbsp;098 meter bo seevlak hoog en net een kilometer van Kalifornië.
Mesklip

**Mesklip** is 'n klein dorpie in Namakwaland op die N7, suid van Springbok.

## Sien ook 
* Lys van dorpe in Suid-Afrika
Uitvinding

duimnael|regs|200px|Die Franse uitvinder, Pierre Lallemant ry op een van sy eie uitvindings in Parys in 1870.

'n **Uitvinding** is 'n unieke of nuwe toestel, metode, samestelling, idee of proses. Dit kan 'n verbetering op 'n masjien, produk of proses wees om doeltreffendheid te verhoog of koste te verlaag. Dit kan ook 'n heeltemal nuwe konsep wees. As 'n idee uniek genoeg is, hetsy as 'n alleenstaande uitvinding of as 'n beduidende verbetering bo die werk van ander, kan dit gepatenteer word. 'n Patent, indien toegestaan, gee die uitvinder 'n eiendomsbelang op die patent oor 'n spesifieke tydperk, wat vir finansiële gewin gelisensieer kan word.

'n Gedagtesprong is dikwels nodig alvorens 'n uitvinding gemaak kan word. Uitvindings stel mense in staat om nuwe uitdagings aan te pak. Die persoon wat die uitvinding maak, word die uitvinder genoem.

## Voorbeelde 
Enkele voorbeelde van uitvindings is:
* dit wiel wat dit moontlik maak om voorwerpe te vervoer
* die lamp wat lig verskaf sonder vuur
* dit kompas wat mense help om rigting te bepaal

## Sien ook 
* Tydlyn van uitvindings

## Verdere leesstof 
* Asimov, Isaac. Asimov's Chronology of Science and Discovery, Harper & Row, 1989. 
* Edmund Fuller, *Tinkers and Genius: The Story of the Yankee Inventors*. New York: Hastings House, 1955.
Spil (lughawe)

duimnael|270px|Die Frankfurt-lughawe dien as spil vir Lufthansa en ontvang vlugte van lugrederye wat aan die *Star Alliance* behoort.

'n **Spil** is 'n term in die lugvaart en verwys na 'n lughawe waar reisigers na ander vlugte kan oorstap.
 
Die spil is 'n onderdeel van die spil-en-speek vervoerkonsep, waar vliegtuie passasiers na 'n spil bring waar hulle weer vlugte na ander spille haal.  

In Suid-Afrika is O.R. Tambo Internasionale Lughawe so 'n spil. 'n Groot aantal mense vlieg van buitelandse of binnelandse lughawens hiernatoe voordat hulle na ander buitelandse of binnelandse lughawens toe vlieg. 

Die grootste spil ter wêreld is die Hartsfield-Jackson Atlanta Internasionale Lughawe (VSA) met omtrent 950 vlugte per dag.

## Belangrike spille 
* Hartsfield-Jackson Atlanta Internasionale Lughawe
* Lughawe Frankfurt (Lufthansa)
* Lughawe Londen-Heathrow (British Airways, Virgin Atlantic en vele andere)
* Lughawe Parys-Charles de Gaulle (Air France en andere)
* Lughawe Schiphol (KLM)
* Lughawe Singapoer Changi (Singapore Airlines en andere)

## Eksterne skakels 
* Hartsfield-Jackson Atlanta Internasionale Lughawe 
* Lughawe Frankfurt
* Lughawe Schiphol
* Lughawe Parys Charles de Gaulle
Lamp

duimnael|180px|'n Gloeilamp

'n **Lamp** is 'n voorwerp wat lig skep en sodoende mense minder afhanklik van sonlig maak. Hierdie onafhanklikheid begin reeds duisende jare gelede met die olielamp en versnel aan die einde van die 19de eeue met die uitvinding van die gloeilamp. Die woord "lamp" kom van "Lampus", een van Eos (mitologie), die Griekse godin van die lig, se perde.

## Soorte lampe 
* Olielamp
* Gloeilamp
* Lantern

## Eksterne skakels 
* Superspaarlamp stap dichterbij (Kennislink.nl)
Warrenton, Noord-Kaap

:*Hierdie artikel handel oor die dorp in die Noord-Kaap in Suid-Afrika. Vir ander gelyknamige plekke, sien Warrenton (dubbelsinnigheidsbladsy).*

**Warrenton** is 'n dorp in die ooste van die Noord-Kaap, in Suid-Afrika. Die dorp is langs die N12 nasionale pad en op die oewer van die Vaalrivier geleë. Die dorp ondersteun hoofsaaklik die omliggende boerdery-gemeenskappe. In 1888 word diamante hier ontdek en word tot 1926 ontgin. Die dorp is genoem na Charles Warren.

## Distrik 
Die distrik is 1&nbsp;585&nbsp;km² groot. Die landbou van die distrik, bedryf op die Vaal-Harts-besproeiing nedersetting, lewer grondbone, lusern, koring, mielies en katoen. Bees- en merinoskaapboerdery is ook belangrik. Daar is verskeie kaasfabrieke in die distrik. Kaolien (porseleinklei) word ook gemyn.

## Sien ook 
* Lys van dorpe in Suid-Afrika

## Bronne 
* 

## Eksterne skakels
Irannese kalender

Die **Irannese kalender** (ook bekend as **Persiese kalender** of die **Jalāli kalender**) is 'n sonkalender wat in Iran, Koerdistan en Afghanistan gebruik word. Die kalender is op observasie eerder as vaste reëls gebaseer.

Elke nuwe jaar begin op die lente-Dag-en-nag-ewening soos bepaal deur presiese astronomiese observasie vanuit Teheran (of die 52.5°O meridiaan) en Kabul. Dit maak die kalender akkurater as die Gregoriaanse kalender, maar dit is moeiliker om skrikkeljare te bepaal.

## Maande 
Die moderne Persiese kalender word in 1925 ingevoer. Die name van die maande is op 'n ouer tradisionele kalender uit die 11de eeu gebaseer. Die kalender bestaan uit 12 maande, waarvan die eerste ses 31 dae het, en die volgende vyf maande 30 dae elk het. Die laaste maand het gewoonlik 29 dae, maar het 30 dae in skrikkeljare.

## Skrikkeljare 
Die stelsel om skrikkeljare te bepaal is ingewikkeld, maar baie akkuraat. Die jare word gegroepeer in 'n aantal siklusse:
*'n groot siklus van 128 jaar, saamgestel uit kleiner siklusse van 29, 33, 33 en 33 jaar respektiewelik;
*'n groot siklus van 132 jaar, saamgestel uit siklusse van 29, 33, 33 en 37 jaar respektiewelik;
*'n baie groot siklus, saamgestel uit 21 opeenvolgende siklusse van 128 jaar, gevolg deur 'n siklus van 132 jaar. In totaal bevat hierdie siklus 2820 jare.

Elke klein siklus begin met 4 gewone jare. Daarna volg 'n skrikkeljaar gevolg deur 'n skrikkeljaar elke vierde jaar tot en met die laaste jaar van die klein siklus. Voor elk van die 21 siklusse van 128 jaar is daar sowat 31 skrikkeljare. Vir die laatste groot siklus van 132 jaar tel ons op hierdie manier 32 skrikkeljare. Dit gee in totaal (21 x 31) + 32 = 683 skrikkeljare en 2137 normale jare in die baie groot siklus. Dit gee vir die baie groot siklus 'n gemiddelde jaarlengte van 365,24219852 dae. Dit sluit so goed aan by die regte tropiese jaar van 365,24219878 dae, dat daar na 3,8 miljoen jaar slegs een dag verskil sal wees tussen die kalender en die sonjaar.

Die patroon van normale en skrikkeljare wat in 1925 begin het, sal in die jaar 4745 weer herhaal. Die Persiese kalender is 'n sonkalender en is glad nie met die maanfases gesinchroniseer nie.

## Eksterne skakels 
* An online Persian/Gregorian date convertor, Persian calendar for mobile (j2me)
Hindoekalender

250px|duimnael|'n Bladsy uit die Hindoekalender 1871-72.

Die **Hindoekalender** bestaan alreeds sedert die Vedas geskryf word, en het daarna diverse ingrype en aanpassings ondergaan. Daar is ook groot verskille tussen die verskeie plaaslike Indiese hindoekalenders. Die Hindoe-kalender moet nie met die Indiese nasionale kalender verwar word nie.

'n Nuwe dag in die hindoekalender begin met die plaaslike sonsopkoms.

## Vaasara-dae van die week 
Net soos die christelike kalender, het die hindoekalender sewe weeksdae:
# Ravi vāsara (Sondag) (Ravi=Son)
# Soma vāsara (Maandag) (Soma=Maan)
# Mangala vāsara (Dinsdag) (Mangal=Mars)
# Budha vāsara (Woensdag) (Budh=Mercurius)
# Guru vāsara (Donderdag) (Guru=Jupiter)
# Shukra vāsara (Vrydag) (Shukra=Venus)
# Shani vāsara (Saterdag)  (Sani=Saturnus)

## Maash maan-maande 
In die Hindoekalender is die siklus van die maan belangrik. Die maande word weer gekoppeld aan die 27 nakshatra's, sterrekonstillasies wat elk in 'n maan maand voorkom. 

Daar is twaalf maan-maande:
# Chaitra
# Vaishākha
# Jyaishtha
# Āshādha
# Shrāvana
# Bhādrapada
# Āshwina
# Kārtika
# Mārgashīrsha (Agrahayana)
# Pausha
# Māgha
# Phālguna

## Bronnelys 
* Reingold en Dershowitz, *Calendrical Calculations, Millennium Edition*, Cambridge University Press, 2de uitgawe, 3de druk vrygestel in November 2004.  
* A.L. Basham, *The Wonder that was India*, Appendix II: "Astronomy", Macmillan, 1954. Rupa en Co, Calcutta, herdruk.
* S. Balachandra Rao, *Indian Astronomy: An Introduction*, Universities Press, Hyderabad, 2000.

## Eksterne skakels 
*  Hindoe-Vedakalender
Port Jackson

duimnael|links|Die *Sydney Harbour Bridge* met die *Sydney Opera House* in die agtergrond.
**Port Jackson** is 'n natuurlike hawe wat aan die ooskus van Australië by Sydney geleë is. Die hawe is ook bekend as plek waar vir bekende "Sydney Opera House" en die "Sydney Harbour Bridge" gesetel is.

## Eksterne skakels
Isjimbai

**Isjimbai** (Russies: Ишимбай, Basjkiers: Ишембай; *Isjembai*) is 'n stad in die suide van die Russiese outonome republiek Basjkortostan. Dit vorm die bestuursentrum van die gelyknamige distrik, Isjimbaiski.

Die stad lê aan die westelike rand van die Suidelike Oeral, aan die Belaja en sy syrivier die Tairoek, 166 kilometer suid van die hoofstad, Oefa, 30 kilometer suidoos van Sterlitamak en 14 kilometer noordoos van Salawat.

Isjimbai het 66&nbsp;177 inwoners (2014-sensus), wat dit die sewende grootste stad van Basjkortostan maak. Dit is een van die Ru-oliesentra van die Oeralgebergte.

## Eksterne skakels 
* Inligtingsportaal van die stad 
* ishimbay
Wikimedia Broeikas

Die **Wikimedia Broeikas** (Engels: *Wikimedia Incubator*) is 'n Wiki van die Wikimedia Stigting, wat gebruik word om kandidate vir nuwe weergawes van bestaande Wikimediaprojekte te toets. Daaronder val onder meer voorgestelde weergawes van Wikipedia in nuwe tale.

## Eksterne skakels 
*
Wikimedia-stigting

duimnael|links|200px|Die Wikimedia-stigting se logo
[duimnael|250px|In Oktober 2017 het die Wikimedia-stigting sy nuwe kantore op die 16de verdieping van One Montgomery Tower in [San Francisco betrek]]
[duimnael|250px|Raadslede by 2009 se [Wikimaniakonferensie in Buenos Aires]]
duimnael|250px|Wikimedia-lede:

Die **Wikimedia-stigting** (Engels: *Wikimedia Foundation*) is die oorkoepelende organisasie van Wikibooks, Wikidata, Wikinews, Wikipedia, Wikiquote, Wikisource, Wikispecies, Wikiversity en WikiWoordeboek. Dit is 'n nie-winsgewende organisasie, geregistreer volgens die wette van die Amerikaanse deelstaat Florida. Sy huidige hoofkwartier is in die Noord-Kaliforniese metropool San Francisco geleë.

## Ontstaan 
Die organisasie word op 20 Junie 2003 amptelik deur Jimmy Wales aangekondig. Die naam "Wikimedia" is uitgedink deur Sheldon Rampton soos op die WikiEN-l-eposlys in Maart 2003 versprei. Daarna word die domeinname wikimedia.org en wikimediafoundation.org vir die stigting deur Wikipedia-gebruiker Daniel Mayer geregistreer.

## Donasies 
Aangesien Wikimedia 'n nie-winsgewende organisasie is, funksioneer hulle hoofsaaklik van donasies en subsidies. Wikimedia ontvang donasies op hul skenkingsbladsy. Dit is ook moontlik om donasies via PayPal of via outomatiese oorplasings te maak.

## Raad van Trustees 
Die Raad van Trustees is die administrasie van die Wikimedia-stigting en is aanspreeklik vir beleid ten opsigte van fondsinsameling en die aanwending van die inkomste. Die administrasie bestaan uit sewe lede.

## Verwysings 
## Eksterne skakels 
*  Wikimedia-stigting se amptelike webwerf
*  Wikimedia.org
Pleknaamsveranderinge in Pakistan

Hier volg 'n lys van dorpe en stede in Pakistan waarvan die name verander is:

## State 
*Nord-Wes Frontier Provinsie → Afghania or Pakhtunkhwa (voorgestel)

## Stede 
*Alor/Aror → Sukkur
*Appozai → Fort Sandeman → Zhob (1976)
*Kalat-e Sewa → Kilat → Kalat/Qalat
*Krokola → Kolachi → Karachi
*Lab-e-Darya → Dokri
*Labokla → Lahore
*Lyallpur → Faisalabad (1977)
*Montgomery → Sahiwal (1966)
*Multan → Alexandria → Multan
*Pasni → Cysa → Pasni
PayPal

[duimnael|links|PayPal se hoofkantoor in [San Jose, Kalifornië|San Jose, Kalifornië]]

**PayPal Holdings Inc.,** wat as **PayPal** handel dryf, is 'n Amerikaanse maatskappy wat wêreldwye aanlyn-betalings en aanlyn-oorbetalings bedryf en dien as 'n elektroniese alternatief vir tradisionele betaalmetodes soos tjeks en geld bestellings. Die maatskappy funksioneer as 'n betalings-fasiliteerder vir aanlynwinkels, veilingswebwerwe en baie ander kommersiële gebruikers, waarvoor dit 'n fooi hef in ruil vir voordele soos een-kliek-transaksies en wagwoordgeheue. Dit is in Desember 1998 deur Elon Musk, Ken Howery, Luke Nosek, Max Levchin en Peter Thiel gestig nadat Musk se X.Com en Levchin, Thiel en Nosek se Confinity saamgemelt het om PayPal te vorm. PayPal is deur eBay op 3 Oktober 2020 bekom vir 'n waarde van $1.5 miljard. 

Met behulp van PayPal kan mens betalings vanaf 'n bankrekening of kredietkaart na 'n epos-adres op die Internet maak. Mens kan ook geld vanaf ander gebruikers ontvang of geld oorplaas na jou persoonlike bankrekening toe.

## Onstaan 
PayPal was in 1998 begin as Confinity, 'n maatskappy wat sekuriteits-sagteware ontwikkel het vir handtoestelle soos selfone. PayPal was begin deur 6 mense: Max Levchin, Peter Thiel, Luke Nosek, Ken Howery, Yu Pan en Russel Simmons. PayPal was ontwikkel as 'n geldoorplasings diens by Confinity in 1999, befonds deur John Mallor van "BlueRun Ventures".

In Maart 2000, het Confinity met X.com, die aanlyn bankdienste maatskappy wat deur Elon Musk begin is, saamgesmelt. Musk was optimisties oor die toekoms van die geldoorplasings-tegnologie wat Confinity besig was om te ontwikkel. Musk en destydse uitvoerende hoof van X.com, Bill Harris, het egter juis hieroor vasgesit en daarom het Harris die maatskappy verlaat. In Oktober van dieselfde jaar het Musk besluit om die internetbankdienste van X.com te staak en te fokus op die geldoorplasings-tegnologie van PayPal. In dieselfde maand is Musk deur Thiel vervang as uitvoerende hoof van X.com. X.com was hernoem na PayPal in 2001 en die uitvoerende komitee het besluit om PayPal te noteer in 2002. PayPal was genoteer teen $13 per aandeel. Dit het die stigters van PayPal baie ryk gemaak en gelei tot die ontstaan van die PayPal mafia, wat menigte tegnologiese maatskappye (Tesla, SpaceX, LinkedIn, Youtube, Yelp en Yammer) gestig het.

## Gebruik in Suid-Afrika 
Vanaf Junie 2005 kan Suid-Afrikaanse burgers PayPal rekeninge oopmaak, en selfs betalings aan ander stuur. Sedert 2010 kan Suid-Afrikaanse burgers geld ontvang deur die vennootskap tussen PayPal en FNB. In November 2011 was daar reeds 500,000 PayPal rekeninge in Suid-Afrika. 

## Verwysings 
## Eksterne skakels 
*  Amptelike webwerf
Interlingua

**Interlingua** is 'n kunsmatige taal wat bedoel is as tweede of derde taal vir internasionale kommunikasie. Die taal gebruik woorde wat in die meeste Wes-Europese tale gebruik word. Interlingua is geskep deur 'n groep mense wat meer as 20-jaar daaraan gewerk het. Die eerste woordeboek is in 1951 gepubliseer.

## Letterkunde 
Aanvanklik is Interlingua hoofsaaklik gebruik vir wetenskaplike opsommings en taalleerboeke. Die skepper, Alexander Gode, het nie verwag dat dit vir veel meer gebruik sou word nie.

Met verloop van tyd het meer kreatiewe werke verskyn. In die 1960’s het Eric Ahlström kortverhale in Interlingua vertaal en gepubliseer. Sven Collberg, ’n Sweedse skrywer, het een van die mees aktiewe outeurs geword en het talle gedigte en stories geskryf en vertaal.

Gedurende die 1970’s en 1980’s is daar meer oorspronklike werke en vertalings gepubliseer, insluitend sprokies en poësie. Vertalings van klassieke outeurs soos H.C. Andersen, Carlo Goldoni en John Bunyan is ook in die 1990’s gemaak.

In onlangse jare het nuwe skrywers soos Vicente Costalago en Eduardo Ortega voortgegaan om literatuur in Interlingua te skryf en te vertaal, wat wys dat die taal steeds vandag vir kreatiewe skryfwerk gebruik word.

## Voorbeelde 
* Adeo = Totsiens
* Amico (manlik), -a (vroulik) = Vriend
* Anglese = Engels
* A revider = Totsiens
* Assi assi = So-so
* Ben = Goed
* Bon die = Goeiemiddag
* Bon matino = Goeiemôre
* Bon nocte = Goeienag
* Bon vespere = Goeienaand
* Chinese = Sjinees
* Como se dice isto in [interlingua]? = Hoe sê jy/u dit in [Afrikaans]?
* Como sta vos? = Hoe gaan dit?
* Compras / Cenar = Inkopies/Eet
* Directiones = Rigtings
* Espaniol = Spaans
* Filia = Dogter
* Filio = Seun
* Francese = Frans
* Germano = Duits
* Gratias = Dankie
* Hora e Datas = Tyd en Datums 
* Il es nihil = Dis 'n plesier
* Il es un placer facer vostre cognoscentia. = Aangename kennis.
* Illes (manlik), -as (vroulik), -os (naamwoord) = Hulle
* Io = Ek
* Io non comprende = Ek verstaan nie
* Locos = Plekke
* Mal = Sleg
* Matre = Moeder
* Multe Gratias = Baie dankie
* No = Nee
* Nos = Ons
* Numeros = Syfers
* Pardona me = Verskoon my
* Parla vos ...? = Praat jy/u ... 
* Parolas Basic = Basiese woorde
* Patre = Vader
* Per favor = Asseblief
* Qual es vostre nomine? = Wat is jou/u naam?
* Salute! = Hallo
* Si = Ja
* Sposa = Vrou
* Sposo = Man
* Tu = Jy
* Viagiar = Reis
* Vos = Julle, U

## Sien ook 
* Grammatika van Interlingua

## Eksterne skakels 
* Union Mundial pro Interlingua
Messina

**Messina** kan verwys na:

* Messina, Suid-Afrika: 'n stad in die Limpopoprovinsie van Suid-Afrika wat tans as **Musina** bekend staan.
* Messina, Italië: 'n stad in die suide van Italië, op die eiland van Sisilië.
Luftwaffe

Die **Luftwaffe** is die Duitse Lugmag. 

## Geskiedenis 
duimnael|links|140px|Embleem van die Luftwaffe
Die Luftwaffe is aanvanklik in 1910 gestig onder die naam *Luftstreitkräfte*. Hoewel Duitsland die eerste land in die wêreld was wat 'n lugmag besit het, is dit amptelik nie die oudste in die wêreld nie, omrede dit twee keer ontbind is, na beide die wêreldoorloë.

## Verwysings
Wikispecies

**Wikispecies** is 'n projek van die Wikimedia-stigting wat op 13 September 2004 geloods is. Die doel van die webwerf is om 'n wetenskaplike klassifikasie en beskrywing van plante, diere en ander organismes beskikbaar te stel. Omrede Wikipedia volgens beleid nie oorspronklike navorsing toelaat nie, kan sulke inligting nie hier gepubliseer word nie.

Die werf se leuse is: "*Wikispecies is free. Because life is public domain!*" (Wikispesies is gratis, omdat die lewe openbare grondgebied is!).

Wikispecies is in meer as 131 verskillende tale beskikbaar.

## Eksterne skakels 
*  
*
Bronadres

’n **Bronadres** (afgekort **BA** maar die Engelse **URL** word algemeen gebruik) ( **Uniform Resource Locator**) is ’n etiket wat na ’n inligtingsbron, soos byvoorbeeld ’n webbladsy of ’n ander lêer, verwys.

## Opbou 
’n URL bestaan uit die volgende onderdele:
* die **protokol**.
* die **magtiging**, soos ’n gebruikersnaam en wagwoord.
* die **domeinnaam**.
* die **poortnommer**.
* die **padnaam**.
* ’n **navraagstring**.
* ’n **fragmentidentifiseerder**.

Die opbou van ’n URL is vir die meeste protokolle as volg:

\underbrace{\mathrm{http\! :\!}}_{\mathrm{protokol}} 
\underbrace{\mathrm{//user\! :\! pass\partial voorbeeld.com\! :\! 992}}_{\mathrm{outoriteit}} 
\underbrace{\mathrm{/dier/voels}}_{\mathrm{padnaam}} 
\underbrace{\mathrm{?soort\! =\! seemeeu}}_{\mathrm{navraag}} 
\underbrace{\mathrm{\# vlerke}}_{\mathrm{fragment}} 

### Protokol 
Die protokol word meestal genoteerd in die vorm `*protokolnaam*:` (let op die dubbelpunt aan die einde).
URL’s kan hierdeur vir verskillende protokolle (en dus verskillende doele) gebruik word:

### Outoriteit 
Die *outoriteit* is die bron van die inligting, byvoorbeeld die bedienernaam van ’n webwerf. 
Hierdie word genoteer in die vorm `//*gebruikersnaam*:*wagwoord*@*domein*:*poort*`

In die meeste gevalle is die gebruikersnaam, wagwoord en poortnommer nie nodig nie, waardeur die @-teken
en die dubbelpunt meestal nie in die URL voorkom nie, soos in byvoorbeeld `//af.wikipedia.org`
of `//proxy.voorbeeld.com:8080`.

### Padnaam 
Die presiese betekenis van die padnaam hang van die protokol af; vir HTTP en FTP verwys die meestal na ’n fisiese lêer, terwyl dit met IRC na ’n kanaal verwys. Paaie word genoteer in die vorm `/*padnaam*`. Hulle word meestal in die vorm `/*dirnaam*/*dirnaam*/.../*dirnaam*/*lêernaam*` gebruik.

### Navraagstring 
’n Navraagstring word meestal gebruik om bepaalde parameters deur te gee, soos die soekterme van ’n soekaksie.
Hoewel die navraagstring genoteerd word as `?*navraagstring*`, is dit gebruiklik om dit te formatteer in die vorm
`?*parameter*=*waarde*&*parameter*=*waarde*&...`.

### Fragmentidentifiseerder 
Die *fragmentidentifiseerder* word gebruik om na ’n spesifieke afdeling in die inligtingsbron te verwys en word genoteerd in die vorm `#*fragment*`.
In HTML-bladsye word die identifiseerders gebruik om na teks-ankers (gewoonlik opskrifte) te verwys.

## Beperkinge 
* Slegs ’n beperkte versameling karakters mag gebruik word om URL’s mee te skryf. So mag daar byvoorbeeld geen spesiale karakters (wat die onderdele van mekaar onderskei) of witruimtes gebruik word nie. Hierdie karakters moet dan genoteerd word as `%*kode*`, waarby *kode* die twee-syfer heksadesimale voorstelling van die karakterkode is.
* Baie kliënte (en soms ook bedienertoepassings) het beperkinge wat die lengte van URL’s betref. So kan URL’s van 5000 karakters probleme oplewer (afhanklik van die implementasie kan dit al by 1024 karakters gebeur). Daarom is dit nie verstandig om te veel gegewens in byvoorbeeld die navraagstring op te neem nie.

## Eksterne skakels 
* Die RFC vir URL’s: RFC 1738
Meta-Wiki

**Meta**, of **Wikimedia se Meta-Wiki** is 'n wiki-tipe webwerf wat gebruik word as hulpmiddel vir die koördinering van die Wikimedia Stigting se projekte. Meta was oorspronklik onder die naam *Meta-Wikipedia* in die lewe geroep.

Meta-Wiki vervul 'n aantal spesifieke doele en funksies:
#Bespreking en formulering van Wikimedia projekte, waaronder Wikipedia, en in die besonder besprekings oor beleid.
#'n Forum vir persoonlike betoë wat nie noodwendig neutraal is nie.
#'n Plek waar inhoud georganiseerd en voorberei kan word, en waar samesprekings ook die koördinasie van interwiki-skakels gevoer kan word.
#'n Plek vanwaar die ontwikkelingsproses gekoördineer kan word.

Tans is Meta een van die belangrikste besprekingsforums vir Wikimediane, waaronder Wikipediane. Van die ander beskikbare fora sluit in: epos-lyste, IRC-kanale, en die besprekingsblaaie van artikels en gebruikers.

Hoewel die projek oorspronklik op die Engelstalige weergawe van Wikipedia gerig was, het Meta ontwikkel tot 'n veeltalig besprekingsforum wat deur alle Wikimedia-taalgemeenskappe gebruik word. Die ontwikkeling is moontlik gemaak deur Wikipedia se MediaWiki-sagteware sodanig aan te pas. 

## Eksterne skakels 
*  Die amptelike Meta-Wiki webwerf
*  Meta se Afrikaanse tuisblad
WikiWoordeboek

**WikiWoordeboek** (Engels: *Wiktionary*) is 'n susterprojek van Wikipedia wat streef om 'n vrye meertalige wiki-woordeboek te skep. Die woordeboek bevat 'n lys van woorde met omskrywings, etimologieë, uitsprake en aanhalings.

Die Engelse WikiWoordeboek word op 12 Desember 2002 begin. Die meeste ander WikiWoordeboeke is op 1 Mei 2004 begin.

## Grootste WikiWoordeboeke 
Die grootste WikiWoordeboeke (volgens aantal inskrywings in *alle* tale) is:
# Die Franse WikiWoordeboek
# Die Engelse WikiWoordeboek
# Die Turkse WikiWoordeboek
# Die Vietnameese WikiWoordeboek
# Die Russiese WikiWoordeboek
# Die Ido WikiWoordeboek ('n Kunsmatige taal)
# Die Sjinese WikiWoordeboek
# Die Griekse WikiWoordeboek
# Die Tamilse WikiWoordeboek
# Die Poolse WikiWoordeboek

Al hierdie weergawes het almal meer as 100&nbsp;000 inskrywings. Die Nederlandstalige weergawe het in Oktober 2017 ongeveer 626&nbsp;954 inskrywings terwyl die Afrikaanse een ongeveer 16&nbsp;137 inskrywings het.

## Verwysings 
## Eksterne skakels 
* Die Afrikaanse WikiWoordeboek se tuisblad
Kali-joega

**Kali-joega** (Sanskrit: कली यग, letterlik: *Era van Kali*, ook bekend as die *Duistere Era*), is volgens die Hindoeïsme die laagste van die vier tydperke (joegas) van ontwikkeling wat die wêreld deurmaak. Die ander is Dvapari-joega, Treta-joega en Krita-joega.

Die *Kali-joega* word beheer deur die demoon Kali, die nemesis van Sri Kalki, die 10de en laaste avatara van die hindoegod Wisjnoe. Volgens die *Wisjnoe-poerana* is hy die negatiewe inkarnasie van Wisjnoe.

Volgens die *Soerja Siddhanta* het Kali-joega begin op die middernag van 23 Januarie (volgens die Gregoriaanse kalender) of 18 Februarie (volgens die Juliaanse kalender) van die jaar 3102 v.C. Baie Hindoes glo dat dit die oomblik was waarop Krisjna sy liggaam verlaat het.

Volgens die meeste interpretasies van Hindoe-tekste bevind die aarde hom tans in *Kali-joega*, hoewel ander meen dat die aarde aan die begin van die *Dvapara-joega* staan. Hindoes meen dat die mensdom geestelik degenereer tydens die *Kali-joega*; dit word meestal aangedui as die *Duistere Era* aangesien die mensdom dan die verste van god sou staan.
Wikiversity

**Wikiversity** is 'n projek van die Wikimedia Stigting wat gratis leermateriaal aan besoekers beskikbaar stel.

Die webwerf is 'n wiki, en kan deur enige iemand aangepas en bygewerk word. Wikiversity ondersteun 'n verskeidenheid van tale, waaronder Engels, Duits en Italiaans. Daar is tans geen Afrikaanse-materiaal beskikbaar nie, maar enige belangstellende kan inspring ook Afrikaanse leermateriaal daar skep.

## Eksterne skakels 
*www.wikiversity.org Oorsig van die Wikiversity-webwerf in verskillende tale
* Uitleg van Wikiversity
Nederlandse Wikipedia

Die **Nederlandse weergawe van Wikipedia** is op 19 Junie 2001 gestig en is sedert April 2022 die sesde grootste weergawe van hierdie aanlynensiklopedie gemeet aan die aantal artikels (tans ) wat dit bevat, na die Engelse, Cebuano, Sweedse, Duitse en Franse Wikipedias.

## Sterk groei 
duimnael|links|Groei van die Nederlandse Wikipedia (aantal bladsye in duisende)

Op 27 Januarie 2005 verskyn die 50&nbsp;000ste artikel en nog dieselfde jaar, op 14 Oktober word die mylpaal van 100&nbsp;000 artikels bereik.

Op 24 Mei 2006 word die 200&nbsp;000ste artikel gepubliseer en op 26 Desember 2006 word die grens van 250&nbsp;000 artikels verbygesteek. Die mylpaal van 300&nbsp;000 artikels word op 29 Mei 2007 bereik. Op 30 November 2008 word die 500&nbsp;000ste artikel bygevoeg,  en op 11 Desember 2011 bereik die Nederlandse Wikipedia die mylpaal van 1 000 000 artikels. In April 2013 steek die Nederlandse Wikipedia ook 1 500 000 artikels verby, nadat die Nederlandssprekendes se Wikipedia 'n maand vroeër groter as die Franse Wikipedia geword het.

## Besoeke 
Uit die hele Wikipedia-projek se soektogte maak die Nederlandse Wikipedia 1,2% uit. Tussen 1 November 2011 en 31 Oktober 2012 word die Nederlandse Wikipedia die meeste besoek deur gebruikers in: 

 (70,5%) 
 (24,6%)
 (0,7%)
 (0,6%)
Ander (3,6%)

Die Nederlandse Wikipedia word die meeste gelees:
* In Nederland word die Nederlandse Wikipedia 60,2% van die kere besoek, gevolg deur die Engelse Wikipedia (32,7%) en Duitse Wikipedia (1,8%).
** Op die voormalige Nederlandse Antille word die Nederlandse Wikipedia 17,2% van die kere besoek, oorskadu deur die Engelse Wikipedia (69,0%).
** In Aruba word die Nederlandse Wikipedia (13,3%) naas die Engelse Wikipedia (72,8%) besoek.
* In België word die Nederlandse Wikipedia 35,8% van die kere besoek, gevolg deur Frans (33,5%), Engels (24,3%) en Duits (1,6%).
* In Suriname word die Nederlandse Wikipedia (31,9%) ook deur die Engelse Wikipedia (61,4%) oorskadu.

## Voorbeeld 
'n Voorbeeld van 'n Nederlandse artikel wat maklik deur Afrikaanse gebruikers gelees kan word: *:nl:Afrikaans*.

## Aantal artikels op hierdie oomblik 
* Aantal artikels soos op   .

## Sien ook 
* Wikipedia:Afrikaans-Nederlandse samewerking

## Verwysings 
## Eksterne skakels 
*  Die tuisblad van die Nederlandse Wikipedia
*  Statistieken Nederlandstalige Wikipedia – statistieke vir die Nederlandse Wikipedia
NG gemeente Kerksondermure

**Kerksondermure** is ‘n insluitende Christelike gemeenskap in Centurion en Midstream, Gauteng, Suid-Afrika. Die gemeente is gerig daarop om die Jesuslewe te ontdek en die missionale opdrag van Johannes 13 uit te leef.

Kerksondermure se eredienste, wat deur duisende mense weekliks bygewoon word, hetsy aanlyn of inpersoon, is Woord-gebaseerd, met lofprysing en aanbidding as twee belangrike pilare. Almal is welkom om Sondae 08:00, 10:00 en 18:30 te kom kerk, te koffie én te kuier.

## Geskiedenis 
Die eerste spore van die geskiedenis van Kerksondermure begin in Maart 1986 met die eerste NG Verwoerdburgstad erediens. Op 12 Mei 1990, gedurende ’n Paasete, word die kerkgebou in Hippolaan, Centurion, ingewy. Twintig jaar later in 2006 verander die naam van NG Verwoerdburgstad na Kerksondermure. Die naamsverandering is gebore uit ’n begeerte om ’n naam te hê wat verwoord wat die gemeente glo God hulle voor geroep het. Na in-diepte navorsing in 2008 oor ‘n konsep genaamd “een gemeente op meer plekke”, word ‘n droom gebore om Kerksondermure Midstream te vestig. Dit word amptelik in Julie 2010 gevestig.

Kerksondermure wil graag bekend staan as die liefdevolste gemeente op aarde wat deurlopend in mense en gemeenskappe regoor die land belê wat ’n langtermyn bydrae tot voedselsekerheid en armoedeverligting lewer.

Vir meer inligting oor Kerksondermure, besoek die gemeente se webwerf, Facebook-blad of YouTube-kanaal.

## Eksterne skakels 
* Die gemeente se webwerf
* Die gemeente se YouTube-blad 
* Die gemeente se Facebook-blad
Zwaanswyk

**Zwaanswyk** is die naam van 'n voorstad in die suide van die Kaapse metropool, asook die naam van 'n hoërskool, laerskool en 'n gemeente van die Nederduitse Gereformeerde Kerk.
Duitse Wikipedia

duimnael|Lande waar die Duitse Wikipedia die belangrikste weergawe is
duimnael|Tydlyn
duimnael|Gebruikergroepe

Die **Duitstalige uitgawe van Wikipedia** is op 16 Maart 2001 begin en is tans die  grootste aanlyn ensiklopedie volgens die aantal gepubliseerde artikels, na die Engelse en Cebuano Wikipedias. Dit bevat tans  artikels.

## Geskiedenis 
Die Duitse Wikipedia was die eerste nie-Engelse Wikipedia wat geskep is. Dit is op 16 Maart 2001 deur Jimmy Wales aangekondig. Die eerste bydrae op die Wikipedia word op 12 Mei 2001 gemaak. Hoewel die Katalaanse Wikipedia eers later geskep is, was dit die eerste om nie-Engelse artikels te bevat.

## Aantal artikels 
Op 27 Desember 2009 het die Duitse uitgawe meer as 1&nbsp;000&nbsp;000 artikels gehad en op 19 November 2016 2&nbsp;miljoen. 98% persent van die artikels het meer as 200 karakters gehad, 88% het meer as 512 grepe gehad, 42% was groter as 2&nbsp;kB, en die gemiddelde artikel was 3698 grepe of 410 woorde lank.

## Voorbeeld 
* 'n Voorbeeld van 'n Duitse artikel wat oor Afrikaans handel kan gelees word by *:de:Afrikaans*.

## Verwysings 
## Eksterne skakels 
*  Die Duitse Wikipedia se tuisblad
*  Webwerf met die Duitse Wikipedia soos in 2001
*  Statistik Deutsche Wikipedia – statistiek vir die Duitse Wikipedia
*  Feite or die Duitse Wikipedia op Meta